b'\n_START_ARTICLE_\nLa Maddalena\n_START_SECTION_\nHistorie\n_START_PARAGRAPH_\nDet er kjent fra arkeologiske spor at \xc3\xb8ya har v\xc3\xa6rt bosatt siden forhistorisk tid, men den skriftlige historien begynner med Romerriket. \xc3\x98ya var et stridsemne mellom republikkene Pisa og Genova p\xc3\xa5 1100-tallet og ble senere forlatt kun for \xc3\xa5 bli kolonisert p\xc3\xa5 nytt av saub\xc3\xb8nder fra Korsika og senere av de f\xc3\xb8rste bosettere fra Sardinia p\xc3\xa5 1500-tallet._NEWLINE_La Maddalena har gjennomg\xc3\xa5tt mange nevnendringer. Romerne kalte \xc3\xb8ya for Ilva, Fussa og Bucina, og middelalderen var \xc3\xb8ya kjent som Bicinara f\xc3\xb8r den til sist fikk sitt katolske navn Santa Maria Magdalena p\xc3\xa5 1500-tallet. Etter det ble den endelig kjent som La Maddalena._NEWLINE_Dets lokalisering ved Bonifaciostredet hvor det g\xc3\xa5r mye skipstrafikk har gitt \xc3\xb8ygruppen milit\xc3\xa6r betydning. I 1793 ble den bombardert av franske revolusjonsstyrker under ledelse av en ung Napol\xc3\xa9on Bonaparte. I 1803 etablerte britiske admiral Horatio Nelson en marinebase under 1804-blokaden av Toulon, og i 1887 etablerte den kongelige italienske marine (Regia Marina Italiana) sin marinebase der. I 1973 opprettet NATO sin marinebase.'